**Kanonikus mű szeminárium (Szubjektivitás és szubjektivitásformák)**

Szerda 12-14, 233/a (Fejes Péter)

fejes.peter.ifj@gmail.com

A félév során jogi kontextusban játszódó történetekkel foglalatoskodunk. Olvasmányaink révén betekintést nyerhetünk abba, hogy milyen viszonyok rajzolódnak ki az igazság és előállítási módjai között. A terítékre kerülő szövegek segítségévvel megvizsgálhatjuk egyrészt azt, hogy milyen helyzete(ke)t foglalhatnak el a cselekményeket alakító karakterek, másrészt pedig azt, hogy milyen pozícióból mesélik/mesélhetnénk el az adott történetet. Vállalásunk tehát *egy* mozgástérnek a felmérése és határainak a feszegetése lesz.

A szövegek naprakész ismerete kötelező, ezt – a tematikával összhangban – „*beugró* próbatételnek” vetjük alá. Az év végi jegy jelentős részét képezi az órai aktivitás. A fennmaradó hányadot az órákra készített feladatok minősége és a házi portfólióra kapott osztályzat alapján állapítjuk meg. Három hiányzás elfogadható (melyet a nem sikerült beugrókkal *együtt* számítunk).

Szeptember 21. ***Óramegbeszélés***

Szeptember 28. ***Szophoklész: Oidipusz király, I.***

Október 5. ***Szophoklész: Oidipusz király, II.***

Október 12. ***Platón: Szókratész védőbeszéde, I.***

Október 19. ***Platón: Szókratész védőbeszéde, II.***

Október 26. ***Shakespeare: A velencei kalmár, I.***

November 9. ***Shakespeare: A velencei kalmár, II.***

November 16. ***Miller: A salemi boszorkányok, I.***

November 23. ***Miller: A salemi boszorkányok, II.***

November 30. ***Kafka: A per, I.***

December 7. ***Kafka: A per, II*** (Portfólió leadásának *legkésőbbi* határideje).

December 14. ***Portfólió ismertetése – Jegyhirdetés.***

December 21. ***Javítási lehetőség.***

**Ajánlott irodalom**

Foucault, Michel 2011. *Leçons sur la volonté du savoir: Cours au Collège de France, 1970 – 1971.* Paris: Gallimard.

Foucault, Michel 1998. *Igazságszolgáltatás és igazságszolgáltatási formák*. Ford.: Sutyák Tibor. Debrecen: Latin betűk.

Foucault, Michel 2015. *A rendellenesek.* Ford.: Berkovits Balázs. Budapest: L’Harmattan.

Foucault, Michel 2014. *Wrong-doing, truth-telling: the function of avowal in justice.* Ford.: Sawyer, Stephen W. Chicago: The University of Chicago Press.